KOMISIJOS REGLAMENTAS (EB) Nr. 749/2005
2005 m. gegužės 18 d.
iš dalies keičiantis Reglamentą (EEB) Nr. 2131/93 nustatantį intervencinių agentūrų turimų grūdų pardavimo tvarką ir sąlygas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Komisijos reglamente (EEB) Nr. 2131/93 (2) yra nustatytos intervencinių agentūrų saugomų javų pardavimo tvarka ir sąlygos.
(2)
Valstybių narių, kuriose nėra jūrų uostų, konkurso dalyviams tenka brangiau mokėti už parduodamų grūdų pervežimą. Dėl to yra sunkiau eksportuoti javus iš šių valstybių narių, todėl pailgėja saugojimo intervencinėje agentūroje laikas ir atsiranda papildomų Bendrijos biudžeto išlaidų. Todėl Reglamento (EEB) Nr. 2131/93 7 straipsnyje buvo numatyta galimybė kai kuriais atvejais finansuoti mažiausias pervežimo iš saugojimo vietos į išvežimo vietą išlaidas, kad pasiūlymai būtų palyginami.
(3)
Kroatijos Rijeka ir Split uostai buvo tradiciniai Centrinės Europos šalių išvežimo uostai prieš joms įstojant į Europos Sąjungą. Todėl reikėtų įtraukti Rijeka ir Split į išvežimo vietų, į kurias atsižvelgiama apskaičiuojant galimas atlyginti transporto išlaidas eksporto atveju, sąrašą.
(4)
Kad būtų supaprastinta ir suderinta javų, skirtų eksportavimui, pardavimo tvarka, reikėtų, remiantis 1999 m. balandžio 15 d. Komisijos reglamentu (EB) Nr. 800/1999 nustatančiu bendrąsias išsamias eksporto grąžinamųjų išmokų sistemos taikymo žemės ūkio produktams taisykles (3) nuostatomis, patikslinti Reglamento (EEB) Nr. 2131/93 17 straipsnyje numatytą užstatų grąžinimo tvarką, ypač tai, kas susiję su muitinės formalumų importuojant į trečiąsias šalis atlikimo įrodymais.
(5)
Todėl reikėtų atitinkamai iš dalies pakeisti Reglamentą (EEB) Nr. 2131/93.
(6)
Šiame reglamente numatytos priemonės atitinka Javų valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2131/93 7 straipsnio 2a dalis pakeičiama taip:
„2a Jei valstybėje narėje nėra jūros uosto, remiantis 1 dalyje nustatyta tvarka gali būti nuspręsta nukrypti nuo 2 dalies nuostatų ir, eksportavimo iš jūros uosto atveju, numatyti mažiausių pervežimo iš saugojimo vietos iki tikrosios išvežimo vietos išlaidų finansavimą, neviršijant pranešime apie konkursą nurodytų sumų.
Šios dalies tikslais Rumunijos uostas Constanta ir Kroatijos uostai Rijeka ir Split gali būti laikomi išvežimo vietomis.“.
2 straipsnis
Reglamento (EEB) Nr. 2131/93 17 straipsnio 3 dalis pakeičiama taip:
„3. 2 dalies antroje įtraukoje numatytas užstatas grąžinamas už tuos kiekius, dėl kurių:
-
buvo pateiktas įrodymas, kad prekės tapo netinkamos vartoti žmonių maistui ar gyvūnų pašarams,
-
buvo pateiktas įrodymas, kad atlikti eksporto iš Bendrijos muitų teritorijos ir importo į konkurse numatytą trečiąją šalį muitinės formalumai. Pagal Reglamento (EB) Nr. 800/1999 7 straipsnyje ir 16 straipsnio 1, 2 ir 3 dalyse nustatytas išsamias taisykles buvo atitinkamai pateikti eksporto iš Bendrijos muitų teritorijos ir importo į trečiąją šalį įrodymai,
-
nėra išduotas sertifikatas pagal Reglamento (EB) Nr. 1291/2000 49 straipsnį,
-
sutartis buvo nutraukta remiantis 16 straipsnio 4 pastraipa.“.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gegužės 18 d.